  Виталий Пронин Крымысь Керчь городысь политехнической колледжын 17-тӥ октябре нуназе шорын пуштон учыр луиз. Россиысь следственной комитетлэн ивортэмезъя, отын 17 мурт быриз, эшшо 47 адями, секыт сӧсырмыса, больницае вуттэмын (лыдпусъёс сётэмын 17-тӥ октябре 17 часлы). Нырысетӥ эскеронъёс возьматӥзы быремъёс нырысь ыбылэмын шуыса. Солы янгыш колледжысь одӥгез студент. Со эшъёссэ ыбылэм, бӧрысь ачиз ассэ быдтэм. Россиысь Следствиея комитет 205 статьяя уголовной уж ӝутӥз - кык но солэсь тросгес адямиосты кышкыт амалэн быдтон. Городын кылдэм югдурез эскерыны соку ик потӥзы Крымлэн Тӧроез Сергей Аксёнов но Россиысь тазалыкез утёнъя министр Вероника Скворцова. Шуэрес учырын быремъёслэн ӵыжы-выжыоссылы мур куректэмзэ вераз Россилэн Президентэз Владимир Путин. Керчьёслы аслэсьтыз кайгыремзэ вераз Удмуртилэн Тӧроез Александр Бречалов но. Керчьын та учыр бере 20-тӥ октябрёзь кайгырон нуналъёс ялэмын. УД  